**קצת רסיסים מ-75 שנים**

אפשר להתמקד בתאריכים המודגשים באדום תחת הכותרת: **עם הפנים לרווחת החברים**, **המסלול מהכלל לפרט,** **מטפסים ברמת חיים, וכו'**. לצרף ציור של סולם שבתחתיתו אדם צנום וובסופו אדם מלא וכו'.לשיקולך.

תאריכון דומה ניתן לעשות למבנים, ענפים, חינוך וכו'. לא הוספתי הרב תאריכים בכיוונים האחרים.

2.1.40 – קבוצת חברים ערומים חצו את הואדיות המוצפים מים כדי להביא לחם לקיבוץ.

15.2.40- הקציבו 4 לא"י להתקנת מחיצות בצריפי המשפחות.

20.2.41- הביאו 1478 אפרוחים ראשונים ללול.

25.12.42 – האווירון האדום "מצניח" מכולת לקיבוץ.

14.8.43 – נבנה בית הכסא (בית השימוש) הראשון.

30.1.45 – זאב טרף 11 גדיים ועז.

19.5.48 – פינוי הילדים להדר.

5.2.49 – הוחלט לבנות שיכון ותיקים 34 מ"ר לדירה. (1.5 חדרים+שרותים)

21.5.49 – הוחלט לקנות מקלטי רדיו לחברים.

24.3.51 – הוחלט, חברות מעל גיל 35 תעבודנה רק 8 שעות.

12.1.53 – הוחלט לקנות תנורי נפט.

13.3.53 הוחלט לקנות שעון לכל חבר.

13.5.53 – הותקן טלפון בכפר מנחם.

10.7.55 – התחלת בניית המוסד (היום "צפית").

פחות. 14.3.58 - הוחלט: חברות מעל גיל 45 עובדות שעה

20.12.58 – ארבה בכפר מנחם

17.9.59 – חוסל דיר החזירים.

25.10.60 – גמר קטיף ראשון של כותנה

18.10.63 – בנות כפר מנחם זוכות באליפות המדינה בכדור יד.

11.5.64 – מקררים חשמליים לחדרי החברים.

12.9.66 – מקלט טלוויזיה לחדר קריאה.

2.6.68 – הוחלט על נופש שנתי.

10.6.74 – מקלטי טלוויזיה לחדרי החברים.

16.6.82 – מזגנים לחדרי החברים.

15.9.82 – כרטיסי אגד חופשיים לחברים.

31.3.83 – התחילו להתקין טלפונים בחדרי החברים.

9.8.86 – הוחלט על שימוש בכספומט.

ומה אמרו הילדים :

אהרון ב. רץ בלי נשימה ושואל את בלה המורה "מה? המצב לא יגמר אף פעם? זיווה אומרת שהמצב לא יגמר" בלה מרגיעה. בצהרים אהרון שואל בשנית:"מה? המצב לא יגמר?" מתקרבת זיוה ואומרת: "טיפש, תמיד יהיה מצב, אם המצב הזה יגמר יהיה מצב אחר..."

מאחד מבתי הילדים נשמע קול בכי (זו עדיין תקופת הלינה המשותפת). השומרת היושבת ליד השמרטף עונה: אל תבכה ילד, עוד מעט אני אגיע אליך". "טוב קיר" עונה הילד.

גיל חוזר מחגיגת יום הולדת: "נו, שואל אבא, הייתה זלילה גדולה?", "לא", עונה גיל, "אכלנו מעט". "מה אכלתם" שואל אבא. וגיל עונה "חתיכת עוגה,טופי, שני חלונות שוקולד,סוכריות,עוגיות ומסטיק. "וזה מעט?" שואל אבא. "זה הרבה להגיד אבל מעט לאכול" עונה גיל.

והחברים:

בחורה א': "השיחה הערב לא היתה מוצלחת, לא הספקתי לסרוג אפילו שרוול אחד"

בחורה ב': "ובשיחת הבחירות לא יכולתי אפילו להתחיל. הציעו אותי לועדה והייתי צריכה להתנגד.